Diari Oficial de la Generalitat Valenciana


Sumari del DOGV 5945, del 02-02-2009 (2009/726)

Notificació a Costell Florín Vaduva. Resolució del recurs d'alçada amb referència interna R-161/2008.
-----------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/726


Data del document
:   16-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Costell Florín Vaduva. Resolució del recurs d'alçada amb referència interna R-161/2008. [2009/726]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Costell Florin Vaduva, carrer de Josep Romero López, núm. 56, primer, porta 1 (03153 Elx) la resolució del recurs d'alçada amb el número de referència interna R-161/08.  
Resolució  
Examinat el recurs d'alçada formulat per Costell Florín Vaduva, contra la resolució denegatòria del visat de contracte i del finançament convingut (HU 217), per a l'adquisició d'un habitatge usat relatiu a l'expedient núm. 03/1T/0689/2007/65.  
Antecedents de fet  
Primer. Costell Florín Vaduva, adquirent de l'habitatge siti a Elx (Alacant), carrer Josep Romero López número 56, primer, porta 1, mitjançant escriptura pública de compravenda de data 10 d'abril de 2006, va presentar el dia 27 de març de 2007 sol·licitud de visat i finançament qualificat per a l'adquisició de l'esmentat habitatge.   
Segon. A la vista de la documentació que consta en l'expedient, i en virtut del que disposa l'article 12 del Decret 73/2005, de 8 d'abril, del Consell de la Generalitat, el cap del Servei Territorial d'Alacant en data 24 de gener de 2008 dicta una resolució denegatòria del visat del contracte i del finançament convingut, en quedar acreditat que ha transcorregut més de quatre mesos des de la celebració del contracte o escriptura pública de compravenda o opció de compra i la sol·licitud de visat i finançament qualificat.  
Tercer. Costell Florín Vaduva interposa recurs d'alçada contra l'esmentada resolució dins del termini i la forma escaient amb les al·legacions que en aquest figuren i que es consideren reproduïdes a fi de la brevetat.  
Fonaments de dret  
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107; 110; 114 i 115, de la LRJAP i PAC, quant a l'admissió i tramitació del recurs d'alçada.  
III. Segons disposen l'article 29.2c del Reial Decret 801/2005, d'1 de juliol, i l'article 41.2c del Decret 41/2006, de 24 de març, del Govern Valencià, és requisit per a l'obtenció del finançament qualificat per a l'adquisició d'habitatges existents que entre la celebració del contracte d'opció de compra o compravenda, o des de la celebració de l'escriptura pública, i la sol·licitud del visat no hagen transcorregut més de quatre mesos.  
IV. En el cas que ens ocupa, l'escriptura de compravenda és de data 10 d'abril de 2006 i la sol·licitud de visat i finançament qualificat va ser presentada el dia 27 de març de 2007, per la qual cosa el termini de quatre mesos establit en la legislació vigent havia transcorregut; l'esmentat termini va acabar el dia 11 d'agost de 2006.  
L'interessat ha presentat la sol·licitud de visat transcorreguts els quatre mesos de termini de què disposava per a això, per la qual cosa la resolució és adequada a dret. L'al·legació efectuada de desconeixement en el present recurs no desvirtua la resolució recorreguda.  
Finalment, el recurrent ha de tenir present que ens trobem davant d'un termini reglat per la norma i de compliment obligatori per a tots els interessats, sense que siga possible admetre, sense causa justa i justificada, la present sol·licitud fora de termini, perquè això vulneraria el principi d'igualtat en l'aplicació de la norma, i faria de millor condició el recurrent enfront de la resta dels sol·licitants que no han complit el termini de quatre mesos que ens ocupa, i que se'ls ha denegat per aquest motiu les ajudes econòmiques.   
Per tot l'exposat i,   
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per Costell Florín Vaduva contra la resolució del Servei Territorial d'Habitatge i Projectes Urbans d'Alacant, de data 24 de gener de 2008, la qual queda confirmada.  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu d'Alacant, en el termini de dos mesos comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 16 de juny de 2008.- La directora general d'Habitatge i Projectes Urbans: M. Jesús Rodríguez Ortiz.